Public procurement notice: Contract Award Notice
Published: 2019-09-05
Buyer: Danish Defence Acquisition and Logistics Organization (DALO)
Country: DK
Contract type: Supplies
Procedure: Contract award without prior publication
CPV classification: 35520000: Parts for warships
Estimated value:  USD

Technical requirements: Der er tale om køb af 15 stk. MK30 Canisters med tilhørende transportframes. Omkring år 2000 anskaffede FMI et antal ESSM 162E-missiler og tilhørende MK30 Canisters og MK56 launchere fra Raytheon. Canisters og launcher forestår i kombination af fyringen af missilet og udgør den operationelle luftforsvarskapacitet på fregatter og støtteskibe i det danske forsvar. En canister er en beholder, som missilet føres ind i, hvorefter canisteren med missilet indeni placeres i launcher-platformen.
FMI har indgået kontrakt om køb af 15 stk. MK30 Canisters med tilhørende transportframes med Raytheon Company. Efter FMI's vurdering kan disse varer kun anskaffes fra Raytheon Company som følge af dels manglende konkurrence af tekniske årsager og dels beskyttelse af enerettigheder. Anskaffelsen kræver kompatibilitet med MK56 launcheren og Evolved Seasparrow Missile (ESSM), der benyttes af det danske forsvar. Raytheon er den eneste virksomhed, der kan levere MK30 Canisters, som er kompatible med MK56 launcheren og ESSM. FMI vurderer derfor, at betingelserne i forsvars- og sikkerhedsdirektivets artikel 28, stk. 1, litra e, er opfyldt.
Datoen angivet i bekendtgørelsens pkt. V.1) er datoen for beslutningen om at tildele kontrakten direkte og ikke datoen for kontraktens indgåelse.
FMI har fulgt proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten blev ikke indgået før efter udløbet af 10 kalenderdage regnet fra dagen efter den dag, hvor bekendtgørelse med henblik på frivillig forudgående gennemsigtighed (2018/S 218-500602) er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.3.1).